Øl, diesel og fuld gas - så enkelt kunne det beskrives, da der i dag blev afholdt DM i traktortræk 2013 i Nibe.

Her kæmpede 85 deltagere i røg og damp om pokalerne. - Vi er en flok bonderøve med benzin i blodet. Simpelthen, siger Thomas Poulsen, der stiller op i klasse 2. Hele 3000 tilskuere var mødt op til arrangementet, som blev afholdt på Nordjyllands Landbrugsskole. - Jeg kommer her for adrenalinkicket og stemningen hernede. Du kan mærke det helt ind i kroppen, siger tilskuer Morten Pedersen. Dagen sluttede med en stor fest, hvor der var plads til både dans og diskussion om traktorer.